open-index/open-wikipedia-markdown huggingface dataset:
Satakunta (ajalooline maakond)

**Satakunta** (soome keeles Satakunta, rootsi keeles Satakunda) oli Soome ajalooline maakond, mis asus edela-Soomes Botnia lahe ääres. 

Tänapäeval on sellel alal Satakunta ja Pirkanmaa maakond.

Maakonna aladel asuvad tänapäeval  Tampere, Pori, Rauma, Nokia, Ylöjärvi ja Sastamala linnad.
## Kirjandus
*Johan Axel Almquist, Den civila lokalförvaltningen i Sverige 1523–1630, Andra delen. Häft 2. *II. Satakunda*, Stockholm 1922, s. 418-440; Tredje delen, Häft 3, *Finland. 3) Fögderierna 314–318 (Satakunda)* s. 110-113
* Jutikkala, Eino. Suomen maakunnat, 1949 nr 6-8, sivut 143-149. Helsinki, Suomen kotiseutuliitto
*Paasi, Anssi.  Neljä maakuntaa. Maantieteellinen tutkimus aluetietoisuuden kehittymisestä. 1986, Joensuun yliopiston yhteiskuntatieteellisiä julkaisuja 8. Joensuu, Joensuun yliopisto, Isbn = 951-696-624-1
Rocheforti tüdrukud

**"Rocheforti tüdrukud"** (originaalpealkiri **"Les Demoiselles de Rochefort"**) on 1967. aastal Jacques Demy lavastatud komöödia elementidega muusikalfilm, millele stsenaariumi ja laulusõnad kirjutas Jacques Demy. Muusika autor on Michel Legrand ja orkestreeringud tegi Vladimir Cosma.

Filmi operaator oli Ghislain Cloquet ja kostüümikunstnik Jacqueline Moreau.

## Sisukokkuvõte
Delphine (Catherine Deneuve) ja Solange (Françoise Dorléac) on kaksikõed, kes elavad Rochefortis. Delphine on tantsuõpetaja ja Solange klaveriõpetaja. Nende ema Yvonne Garnier (Danielle Darrieux) peab kohvikut ja kasvatab nende poolvenda Bouboud. Rochefortis teenib aega ka noor luuletaja-maalija Maxence (Jacques Perrin) ja peab muusikariistade poodi Simon Dame (Michel Piccoli). Mõlemad õed jäävad pidevalt ilma oma saatuslikust armastusest, kuid kohtumine on vältimatu.

## Tantsud ja laulud
Catherine Deneuve ja Françoise Dorléac võtsid paar kuud Londonis tantsutunde, enne kui liitusid filmile koreograafia loonud
Norman Maeni ja filmi brittidest koosneva balletirühmaga. Gene Kelly improviseeris oma tantsusammud ise ja ei lasknud Norman Maenil selles osas kaasa rääkida.

### Lauluhäälte dubleerimine
Näitlejate kõnehäältele sarnaste lauluhäälte leidmiseks oli vaja läbi kuulata sadu esinemisi. Demy ja Legrand valisid välja peategelasi laulma Anne Germaini (Delphine Garnier' rollis), Claude Parent' (Solange Garnier' rollis), Jacques Revaux' (Maxence'i rollis), Georges Blanessi (Simon Dame rollis) ja Donald Burke'i (Andy Milleri rollis). Ainuke näitleja filmis, kelle lauluhäält polnud vaja 
dubleerida (ega huulte liikumist sünkroonida), oli Danielle Darrieux (Yvonne Garnier' rollis). 

Filmi tuntuimad laulud on "Chanson des Jumelles" (laulab Anne Germain) ja Maxence'i laul "Chanson de Maxence" (laulab Jacques Revaux).

### Gene Kelly
Gene Kelly mängis filmis ameeriklasest heliloojat Andy Millerit. Enam-vähem ladusalt prantsuse keelt rääkiv Kelly oli oma teiste filmitöödega nii koormatud, et tal ei jäänud aega "Rocheforti tüdrukutes" oma laule prantsuse keeles ära õppida. Nii tuli Demyl lasta ka Kelly lauluhääl dubleerida. Selle ülesandega sai kenasti hakkama Kanada laulja Donald Burke, kelle aktsent lõi illusiooni, et justkui Kelly ise räägib ja laulab.

## Filmi võttepaik

Demy valis Rocheforti linna selle kauni arhitektuuri tõttu ja et selles on suur ruudukujuline linnaväljak La place Colbert oma ilusate plaatide ja väikese purskkaevuga, puude ja ennekõike vanade hoonetega ääristatud.

Filmi dekoraator Bernard Evein lasi üle värvida linnaväljaku La place Colbert äärsete hoonete mitusada aknaluuki, samuti umbes 40 000 ruutmeetrit fassaade La place Colbertil ja tänavatel, kus filmivõtted toimusid. Väljakul asuva klaaskohviku sisekujundus lasti teha ettevõttel Saint-Gobain.

See prantsuskeelne film oli Prantsusmaa filmitootjate koostöö.

## Tunnustus
Ameerika Ühendriikides oli film "Rocheforti tüdrukud" 1969. aastal nomineeritud parima muusikalfilmi muusika Oscarile (Michel Legrand ja Jacques Demy).

## Viited

## Välislingid
*
*
Kirju-tumesilmik

**Kirju-tumesilmik** (*Lasiommata megera*) on silmiklaste sugukonda kuuluv liblikas. 2024. aastal valiti ta aasta liblikaks.

Kirju-tumesilmik on Lääne-, Kesk- ja Lõuna-Euroopas laialt levinud ning tavaline liik.
Eestis on kirju-tumesilmik oma levila põhjapiiril. Lätis levinud liblikaliik saabus Pärnumaale 2018. aastal ja on seejärel levinud põhja poole - teda on kohatud isegi Soome lahe rannikul.

Esimese põlvkonna valmikuid võib kohata juba juuni alul ja teist põlvkonda augustis ja septembris. Elupaikadena eelistab ta kuiva pinnasega hõredaid männikuid.


(MHNT)_Lasiommata_megera_-_Foret_de_Bouconne,_France_-_male_dorsal.jpg| *Lasiommata megera megera* ♂ 
(MHNT)_Lasiommata_megera_-_Foret_de_Bouconne,_France_-_female_dorsal.jpg| ♀ 

## Viited

## Välislingid

*
Vakants (materjaliteadus)

Kristallograafias on **vakants** kristalli punktdefekti alaliik, mille puhul on aatom puudu ühes Bravais võre sõlmes. 

Vakantsid esinevad looduslikult ja loomulikult kõigis kristallilistes materjalides. Igal suvalisel temperatuuril kuni materjali sulamistemperatuurini esineb teatud tasakaaluline kontsentratsioon vakantsete võresõlmede ja aatomitega täidetud võresõlmede vahel. Mõnede metallide sulamispunkti lähedal võib see suhe olla ligikaudu 1:1000.

Seda temperatuurisõltuvust saab modelleerida, kasutades seost:

:N_{\rm v} = N \exp\left(\frac{-Q_{\rm v}}{k_{\rm B}T}\right)

kus on vakantside kontsentratsioon,  on vakantsi tekkimiseks vajalik energia,  on Boltzmanni konstant,  on absoluutne temperatuur ja  on sõlmedes olemasolevate aatomite kontsentratsioon, mis omakorda on:

: N = \frac{\rho N_{\rm A}}{M}

kus  on tihedus,  on Avogadro arv, ja  on molaarmass.

Vakants on kõige lihtsam punktdefekt. Vakantsid tekivad tahkumise käigus aatomite soojusliikumise, plastse deformatsiooni ja ioonidega pommitamise tõttu.

Enamikus rakendustes on vakantsid ebaolulised materjali kasutamise mõttes, kuna neid on vähe ja nad on jaotunud üle materjali ja üle kolme ruumimõõtme üsna ühtlaselt. Kui aga tegu on väga väikesemõõduliste ja ühes või enamas ruumimõõtmes oluliselt piiratud materjaliga, näiteks nanotorude või kahemõõtmeliste kihtidega, võivad vakantsid jm defektid materjali omadusi märgatavalt muuta.

## Viited

## Välislingid
*Crystalline Defects in Silicon
Liitiumhüdriid

**Liitiumhüdriid** LiH (*M* = 7,95 g/mol) on liitiumi ja vesiniku ühend, iooniline hüdriid, olles värvitu või valge kristallaine. Kommertsiaalsed proovid on hallid. Kristallstruktuur on tal haliiditaoline. Liitiumhüdriid on kergeim iooniline ühend. Sarnaselt teistele leelismetallhüdriididele reageerib ta energiliselt veega, moodustades liitiumhüdroksiidi ja gaasilise vesiniku. Toodetakse liitiumi otsesel reageerimisel vesinikuga.

Liitiumhüdriidi kasutatakse teiste metallhüdriidide sünteesis, näiteks liitiumborohüdriid ja liitiumalumiiniumhüdriid. Vesinikupommides kasutatakse liitium-6-deuteriidi termotuumasünteesi kütusena: 6LiD + n → 4He + T + D.

## Viited
One More Time...

**"One More Time..."**  on ansambli Blink-182 üheksas stuudioalbum. See ilmus 2023. aasta oktoobris.

Albumi deluxe versioon pealkirjaga "One More Time... Part-2" ilmus 6. septembril 2024.

## Lood

## Koosseis
*Mark Hoppus – laul, bass
*Tom DeLonge – laul, kitarr
*Travis Barker – trummid, taustalaul lugudel "One More Time" ja "Fell in Love"

## Viited
Manawatu-Whanganui piirkond

**Manawatū-Whanganui** (kuni 2019. aastani kirjutati Manawatu-Wanganui) on Uus-Meremaa 1. järgu haldusüksus, mis paikneb Põhjasaare alumises pooles.

Piirkonna peamised asulad on Whanganui ja Palmerston North, mis on ka piirkonna halduskeskus. 

Piirkond on oma nime saanud kahe suurema jõe järgi, mis seda läbivad: Manawatū jõgi ja Whanganui jõgi.

## Viited
Blink-182 (album)

**"Blink-182"** on ansambli Blink-182 viies stuudioalbum. See ilmus 2003. aasta novembris.

Album osutus edukaks ja seda müüdi USA-s 2,2 miljonit eksemplari. Singlid "Feeling This" ja "I Miss You" said neljast avaldatud singlist enim tähelepanu raadioeetris ja tõusid Billboardi edetabelites kõrgetele kohtadele.

## Lood
#"Feeling This" – 2:52
#"Obvious" – 2:43
#"I Miss You" – 3:47
#"Violence" – 5:20
#"Stockholm Syndrome" – 2:41
#"Down" – 3:03
#"The Fallen Interlude" – 2:12
#"Go" – 1:53
#"Asthenia" – 4:19
#"Always" – 4:12
#"Easy Target" – 2:21
#"All of This" – 4:40
#"Here's Your Letter" – 2:54
#"I'm Lost Without You" – 6:20

## Koosseis
*Mark Hoppus – laul, bass
*Tom DeLonge – laul, kitarr
*Travis Barker – trummid
Nodulisporium

***Nodulisporium*** on kottseente perekond. 

## Liike
**[[Nodulisporium africanum]]*
**[[Nodulisporium cecidiogenes]]*
**[[Nodulisporium corticioides]]*

## Välislingid
* ''Nodulisporium'' andmebaasis eElurikkus
Nodulisporium cecidiogenes

***Nodulisporium cecidiogenes*** on kottseente liik. 

Seen parasiteerub majamädikul.

## Välislingid
* ''Nodulisporium cecidiogenes'' andmebaasis eElurikkus.
Marlborough' piirkond

**Marlborough' piirkond** ehk **Marlborough' ringkond** (maoori: *Te Tauihu-o-te-waka* või *Tauihu*) on Uus-Meremaa 1. järgu haldusüksus, üks riigi 16 piirkonnast. 

See asub Lõunasaare kirdeosas. Marlborough' on samaaegselt nii ringkond kui ka piirkond. Marlborough' halduskeskus on piirkonna suurim linn Blenheim.

Marlborough on tuntud oma kuiva ja päikeselise kliima, Marlborough Soundsi riasranniku ja Sauvignon blanc veini poolest. Piirkond on saanud oma nime varasema Marlborough' provintsi järgi, mis nimetati inglise kindrali ja riigimehe John Churchilli järgi, kes oli esimene Marlborough' hertsog.

## Viited
Île de Nantes

**Île de Nantes** on saar, mis asub Prantsusmaal Nantes'i linna keskel ja mida ümbritsevad kaks Loire'i jõe haru. See on üks üheteistkümnest Nantes'i linnaosast.

Saar on 4,9 km pikk ja kuni 1 km lai.
Northlandi piirkond

**Northlandi piirkond** (maoori: *Te Tai Tokerau*) on Uus-Meremaa 1. järgu haldusüksus, üks 16 piirkonnast ning riigi põhjapoolseim piirkond. 

Northlandi hüüdnimi on "talveta põhi" (*Winterless North*), kuna seal on aastaringselt pehme kliima. Piirkonna keskus on Whangarei linn ja suurim linn Kerikeri. Northlandi piirkond hõlmab 80% (265 kilomeetrit) 330 kilomeetri pikkusest Northlandi poolsaarest, mille lõunapoolseim osa asub Aucklandi piirkonnas. See piirneb läänes Tasmani merega ja idas Vaikse ookeaniga.

2018. aasta Uus-Meremaa rahvaloendusel registreeriti Northlandi elanikkonna 18,1 % suurune kasv võrreldes 2013. aastal toimunud loendusega. Sellega on Northland Uus-Meremaa kõige kiiremini kasvav piirkond, edestades teisi kasvavaid piirkondi nagu Bay of Plenty ja Waikato.

## Viited
Otago piirkond

**Otago piirkond** (maoori: *Ōtākou*) on Uus-Meremaa 1. järgu haldusüksus ja üks 16 piirkonnast. See asub Lõunasaare lõunaosas ja selle pindala on ligikaudu 32 000 ruutkilomeetrit, mis teeb sellest pindalalt riigi suuruselt kolmanda piirkonna. 

Nimi "Otago" on kohaliku lõunamaoori murde hääldus nimest "Ōtākou", mis on Otago sadama sissepääsu juures asuva maoori küla nimi. Nime täpne tähendus on vaieldav, kuid levinud tõlked on "isoleeritud küla" ja "punase maa koht". "Otago" oli ka sadamas juures asunud eurooplaste asula nimi, mille asutasid vennad Wellerid 1831. aastal.

Otago piirkonna peamised asulad on piirkonna keskus Dunedin, Oamaru, Balclutha, Alexandra ning kuurortlinnad Queenstown ja Wanaka. Piirkonnast voolavad läbi Waitaki ja Clutha jõed, mis annavad suure osa riigi hüdroenergiast.

## Viited
Mihhail Vesjolkin

**Mihhail Vesjolkin** (vene keeles Михаил Михайлович Весёлкин; 13. november 1871 – 1918 Petrograd) oli Venemaa Keisririigi mereväelane, auastmelt kontradmiral.
Katrin Sasi

**Katrin Sasi** (8. oktoober 1949 Tartu – 1. veebruar 2024) oli eesti nahakunstnik ja õppejõud. 

Ta õppis Tartu Kunstikoolis aastatel 1965–1969 ja seejärel 1969–1974 Eesti Riiklikus Kunstiinstituudis nahkehistöö erialal.

Pärast lõpetamist asus Sasi tööle Tartu Kunstitoodete Kombinaati ARS, kus töötas nahaateljees kaheksateist aastat, tegutsedes ka autoritiraaži-kunstnikuna ja valmistades tellimustöid. Aastatel 1992–1994 töötas Sasi AS NET nahakunstnikuna. Aastatel 1993–2000 oli õpetaja ja raamatukogutöötaja Tartu Kunstikoolis, 2000–2005 ametis õppejõuna Tartu Kõrgema Kunstikooli nahakunsti osakonnas, õpetades põhiliselt nahatehnikaid. Ta tundis põhjalikult klassikalisi taimparknaha tehnikaid ja tema materjalitundlikud tehnikanäidised on siiani koolis kasutusel. Pärast kunstikoolis õpetamist töötas Katrin Sasi Tartu Linnaraamatukogus. Ta oli Eesti Kunstnike Liidu liige alates 1992. aastast ja Eesti Nahakunstnike Liidu liige alates 2002. aastast ning oli ka Tartu Kunstnike Liidu liige.

Tarbekunstinäitustel esines ta aastast 1977, eksponeerides peamiselt nahkköiteid. Ta võttis osa  mitmetest rahvusvahelistest näitustest: „Scripta manent“ Tallinnas (2000, 2005, 2010), köitekunstibiennaalid Prantsusmaal Saint-Jean-de-Luzis (2001, 2003, 2011) ja 2002. aastal Assisis Itaalias. Katrin Sasi valmistatud nahast auraamat kingiti 1993. aastal Eestit külastanud paavst Johannes Paulus II-le.

## Viited
Nelson (Uus-Meremaa)

**Nelson** (maoori: *Whakatū*) on Uus-Meremaa Lõunasaare tipus Tasmani lahe idakaldal asuv linn. 

See on Lõunasaare vanim linn ja riigi vanuselt teine  linn. Nelson asutati 1841. aastal ja sai 1858. aastal Briti kuninganna Victoria otsusega linnaks. See on riigi ainus linn, mis on samaaegselt ka piirkonnaõigustes.

Nelson City piirneb läänes ja edelas Tasmani piirkonnaga ning kirdes, idas ja kagus Marlborough piirkonnaga. Nelsoni linns elas 2023. aasta oktoobri seisuga 51 900 inimest, millega see oli rahvaarvult riigi 15. linn.

Nelson on tuntud kohaliku kunsti ja käsitöö poolest ning igal aastal korraldatakse linnas nii kohalike kui ka turistide seas populaarseid üritusi, näiteks Nelsoni kunstifestivali.

## Viited
Southlandi piirkond

**Southlandi piirkond** (maoori *Murihiku*, 'viimane saba liiges') on Uus-Meremaa 1. järgu haldusüksus, üks 16 piirkonnast. See on riigi lõunapoolseim piirkond. See koosneb Lõunasaare edelaosast ja hõlmab Stewarti saart. Southland piirneb põhjas ja idas kultuuriliselt sarnase Otago piirkonnaga ning loodes West Coasti piirkonnaga. Piirkond hõlmab üle 31 218 ruutkilomeetri ja rannajoont on piirkonnas 3613 km. 2023. aasta juuni seisuga elas Southlandis 103 900 inimest, mis tegi sellest rahvaarvult Uus-Meremaa 11. ja rahvastikutiheduselt eelviimase piirkonna. Southlandi elanikkonnast peaaegu pool elab Invercargillis, mis on piirkonna ainus linn.

Southlandi varaseimad teadaolevad elanikud olid Waitaha iwi maoorid ning hiljem lisandusid Kāti Māmoe ja Kāi Tahu hõimud. Esimesed eurooplastest asunikud olid hülge- ja vaalakütid. 19. sajandi teiseks pooleks olid sisserändajad, peamiselt Šoti asunikud, kolinud elama kaugemale sisemaale. Piirkond on säilitanud tugeva maoori ja šoti pärandist mõjutatud kultuurilise identiteedi, sealhulgas oma inglise keele murde.

Piirkonnas asub Browne'i juga, mis on riigi kõrgeim juga ning sügavaim järv, Hauroko järv. Piirkonna rannikul asuvad mitmed fjordid, mis ulatuvad põhjas asuvast Milford Soundist lõunas asuva Preservation Inletini. Southlandis paiknevas Fiordlandis asuvad Darrani ja Eyre'i mäed. Southlandis on rikkalikult loodusvarasid ning seal on suured metsa-, söe-, nafta- ja maagaasivarud.

## Viited
École des beaux-arts de Nantes - Saint-Nazaire

**École des beaux-arts de Nantes - Saint-Nazaire** on kõrgharidust pakkuv kunstikool Prantsusmaal, mis asub Nantes'is ja Saint-Nazaire'is.

Kaunite kunstide kooli asutas Nantes'is 1904. aastal maalikunstnik Emmanuel Fougerat. Koolile leiti ruumid kesklinnas. 1980. aastatel ehitati selle kõrvale hoone ja sellest sai kooli peasissepääs. 2017. aastal sai kool uued ruumid keset linna asuval saarel Île de Nantes. 2022. aastast osa kooli õppeprotsessist viiakse läbi Saint-Nazaire'is.

École des beaux-arts de Nantes - Saint-Nazaire võtab igal aastal vastu umbes 400 õpilast.

## Vilistlasi
* Jacqueline Moreau 
* Bernard Evein 
* Jacques Demy 

## Välislingid
*Koduleht
Jacqueline Moreau

**Jacqueline Moreau** (sündinud 11. oktoobril 1929 Ancenis's Loire-Atlantique'i departemangus) on prantsuse kostüümikunstnik.

Moreau  on õppinud aastatel 1946–1949 kunstikoolis École des beaux-arts de Nantes (koos Jacques Demy ja Bernard Eveiniga) ning 1949–1951 filmikoolis Institut des hautes études cinématographiques.

Moreau töötas kostüümikunstnikuna rohkem kui 30 filmis. Tema tuntuimad filmitööd olid Jacques Demy muusikalfilmid "Cherbourgi vihmavarjud" (1964) ja "Rocheforti tüdrukud" (1967), Bertrand Tavernier' filmid "La passion Béatrice" (1987) ja "Capitaine Conan" (1996) ning Tony Richardsoni sarifilm "Ooperifantoom" (1990).

Ta abiellus koolivennast filmi- ja teatridekoraatori Bernard Eveiniga. Nende ühine tütar Agnès Evein (sündinud 1963) on kostüümikunstnik.

## Tunnustus
*1988 – võitis parima kostüümidisaini Césari (Bertrand Tavernier' film "La passion Béatrice")
*1990 – nomineeriti parima kostüümidisaini Césarile (Tavernier' film "La vie et rien d'autre")
*1990 – nomineeriti parima kostüümidisaini Primetime Emmyle (Tony Richardsoni sarifilm "Ooperifantoom")
*1997 – nomineeriti parima kostüümidisaini Césarile (Tavernier' film "Capitaine Conan")

## Välislingid
*
I Miss You

**"I Miss You"** on ansambli Blink-182 singel, mis ilmus 2004. aasta veebruaris. See on teine singel albumilt "Blink-182".

## Lood
**CD singel 1**
#"I Miss You" – 3:47
#"Not Now" – 4:09
#"Feeling This" (Video) – 3:07
**CD singel 2**
#"I Miss You" – 3:47
#"Not Now" – 4:09
#"I Miss You" (James Guthrie Mix) – 4:25
**UK CD single**
#"I Miss You" – 3:47
#"Go" (BBC Radio 1 Session) – 1:51
Feeling This

**"Feeling This"** on ansambli Blink-182 singel, mis ilmus 2003. aasta oktoobris. See on esimene singel albumilt "Blink-182".

Lugu sai kriitikutelt positiivse tagasiside ja tõusis 2003. aasta lõpus Billboardi Modern Rock Tracks edetabelis teisele kohale.

## Lood
**US CD**
#"Feeling This" – 2:56
#"Violence" – 3:48
#"The Rock Show" (Live in Chicago) – 3:08
#"Carousel" (Live in Chicago) – 2:55
**US 7-inch singel**
#"Feeling This" – 2:56
#"Violence" – 3:48
**UK CD**
#"Feeling This" – 2:56
#"The Rock Show" (Live in Chicago) – 3:08
All That I've Got

**"All That I've Got"** on Ameerika rokkansambli The Used laul, mis avaldati 2004. aasta detsembris, teise singlina nende teiselt stuudioalbumilt "In Love and Death" (2004).

## Lood
**CD singel 1**
#"All That I've Got" – 3:59
#"I'm a Fake" (Live at Soma)	 – 4:22
**CD singel 2**
#"All That I've Got" – 3:59
#"A Box Full of Sharp Objects" (Live at Soma) – 2:59
#"I Caught Fire (Live at Soma)" – 3:40
Maybe Memories

**"Maybe Memories"** on ansambli The Used kogumikalbum. See ilmus 2003. aasta juulis. Album pälvis plaatinaplaadi sertifikaadi. Album koosneb live lugudest, demodest albumilt "Demos from the Basement" ja varem avaldamata materjalist.

## Lood
### CD
#"Maybe Memories" (Live at the Henry Fonda Music Box Theatre, March 21, 2003) – 3:12
#"A Box Full of Sharp Objects" – (Live at the Henry Fonda Music Box Theatre, March 21, 2003) – 2:56
#"On My Own" – (Live at the Henry Fonda Music Box Theatre, March 21, 2003) – 2:46
#"Say Days Ago" – (Live at the Henry Fonda Music Box Theatre, March 21, 2003) – 5:41
#"Just a Little" – (Unreleased track from debut album) – 3:29
#"It Could be a Good Excuse" (Home demo) – 2:52
#"Zero Mechanism" (Home demo) – 2:36
#"Bulimic" (Home demo) – 3:23
#"Alone This Holiday" (Recorded for KROQ Christmas album) – 2:57
#"Sometimes I Just Go for It" (Unreleased music for song idea from debut album) – 4:46

## Koosseis
* Bert McCracken – laul
* Quinn Allman – kitarr
* Branden Steineckert – trummid
* Jeph Howard – bass
Road to Revolution: Live at Milton Keynes

**"Road to Revolution: Live at Milton Keynes"** on Linkin Parki kontsertalbum, mis ilmus 2008. aasta novembris. See salvestati bändi iga-aastase Projekt Revolution festivali turnee ajal Milton Keynesis 29. juunil 2008.

## Lood
### CD
#"One Step Closer" – 4:07
#"From the Inside" – 3:25
#"No More Sorrow" – 5:06
#"Given Up" – 3:16
#"Lying from You" – 3:19
#"Hands Held High" – 1:27
#"Leave Out All the Rest" – 3:24
#"Numb" – 3:46
#"The Little Things Give You Away" – 7:20
#"Breaking the Habit" – 4:25
#"Shadow of the Day" – 4:17
#"Crawling" – 4:58
#"In the End" – 3:50
#"Pushing Me Away" (Piano Version) – 3:18
#"What I've Done" – 5:02
#"Numb/Encore" (with Jay-Z) – 3:02
#"Jigga What/Faint" (with Jay-Z) – 5:11
#"Bleed It Out" – 8:15
From the Inside

**"From the Inside"** on ansambli Linkin Park singel, mis ilmus 2004. aasta jaanuaris. See on neljas singel albumilt Meteora.

## Lood
#"From the Inside" – 2:53
#"Runaway" (Live in Texas) – 3:07
#"From the Inside" (Live in Texas) – 3:00
Bernard Evein

**Bernard Evein** (5. jaanuar 1929 Saint-Nazaire, Loire-Atlantique'i departemang –  8. august 2006 Barbâtre, Vendée departemang) oli prantsuse teatri- ja filmidekoraator.

Evein oli õppinud 1940. aastate teises pooles kunstikoolis École des beaux-arts de Nantes (koos Jacques Demy ja Jacqueline Moreauga) ning seejärel Pariisis asuvas filmikoolis Institut des hautes études cinématographiques, mille lõpetas 1951. aastal dekoraatorina.

Tema põhiline koostööpartner oli Jacques Demy, kelle kümmekonna filmi juures (sealhulgas "Cherbourgi vihmavarjud" ja "Rocheforti tüdrukud") töötas ta dekoraatorina. Evein tegi koostööd ka selliste filmitegijatega nagu François Truffaut, Louis Malle, Claude Chabrol, Jean-Luc Godard, Agnès Varda ja Alain Cavalier; teatris töötas ta eelkõige koos Jean-Louis Barrault'ga.

Ta abiellus kooliõest kostüümikunstniku Jacqueline Moreauga. Nende ühine tütar Agnès Evein (sündinud 1963) on samuti kostüümikunstnik. 

## Tunnustus
*1978 – nomineeriti parima kunstnikutöö Césarile (Moshé Mizrahi film "La vie devant soi") 
*1983 – nomineeriti parima kunstnikutöö Césarile (Jacques Demy film "Une chambre en ville")
*1985 – nomineeriti parima kunstnikutöö Césarile (Bertrand Blier' film "Notre histoire")
*1987 – nomineeriti parima kunstnikutöö Césarile (Alain Cavalier' film "Thérèse")
*1989 – nomineeriti parima kunstnikutöö Césarile (Demy film "Trois places pour le 26")

## Välislingid
*
Taranaki piirkond

**Taranaki piirkond** on Uus-Meremaa 1. järgu haldusüksus Põhjasaare lääneosas. 

Piirkond on nime saanud kihtvulkaani Mount Taranaki järgi.

Piirkonna keskus on New Plymouth, kus elab enam kui 65 protsenti Taranaki elanikest. New Plymouth asub Taranaki põhjaosas, kus paiknevad veel Inglewood ja Waitara linnad. Taranaki lõunaosas asuvad Hāwera, Manaia, Stratford, Eltham ja Ōpunake.

## Viited
Faint

**"Faint"** on ansambli Linkin Park singel, mis ilmus 2003. aasta juunis. See on teine singel albumilt Meteora.

## Lood
#"Faint" – 2:43
#"Lying from You" (Live) – 3:07
#"Somewhere I Belong" (Video)
Shadow of the Day

**"Shadow of the Day"** on ansambli Linkin Park singel, mis ilmus 2007. aasta oktoobris.
Loo esimene avalik esitus toimus Projekt Revolutioni tuuri ajal Washingtonis, Auburnis 25. juulil 2007.

## Lood
**CD 1**
#"Shadow of the Day" – 4:16
#"Bleed It Out" (Live from Projekt Revolution, Holmdel NJ, August 29, 2007) – 6:07
**CD2 • Austraalia maxi singel • iTunes EP**
#"Shadow of the Day" – 4:16
#"Bleed It Out" (Live from Projekt Revolution, Holmdel NJ, August 29, 2007) – 6:07
#"No More Sorrow" (Third Encore Session) – 3:45
Topki

**Topki** (vene Топки) on linn Venemaal Kemerovo oblastis.

Topki asub 38 km Kemerovost läänes.

Asula tekkis 1914 tekkis aastal Siberi raudtee ehitusega seoses. Linnaõigused sai 1933. aastal.

Elanike arv oli 2021. aastal 27 158.

## Viited
Pussy (singel)

**"Pussy"** on ansambli Rammstein singel, mis ilmus 2009. aasta septembris. See on esimene singel albumilt "Liebe ist für alle da"

## Lood
#"Pussy" (radio edit) – 3:48
#"Rammlied" – 5:19
Tüüp 730

**Tüüp 730** (Hiina mereväe nimetus **H/PJ12**) on Hiina Gatling-tüüpi seitsmetoruline lähikaitse relvasüsteem (CIWS). See on kinnitatud kinnisele automaatsele kahuritornile ning seda juhivad radar ja elektrooptilised jälgimissüsteemid. Maksimaalne laskekiirus on 5800 lasku minutis ning efektiivne laskekaugus 3 km.

## Kasutajad
* 
* 
* 
* 

## Vaata ka
* Phalanx CIWS
* Goalkeeper CIWS
* AK-630
* Kaštan CIWS

## Viited
Anatoli Stössel

**Anatoli Mihailovitš Stössel** (vene keeles Анато́лий Миха́йлович Сте́ссель, saksa keeles *Anatolij Stößel*; 10. juuli (vkj 28. juuni) 1848 – 18. (vkj 5.) jaanuar 1915) oli saksa päritolu Vene sõjaväelane.

## Allikad
*Connaughton, R.M (1988). *The War of the Rising Sun and the Tumbling Bear—A Military History of the Russo-Japanese War 1904–5*, London.
*
*Jukes, Geoffry. *The Russo-Japanese War 1904–1905*. Osprey Essential Histories. (2002).
*Warner, Denis & Peggy. *The Tide at Sunrise, A History of the Russo-Japanese War 1904–1905*. (1975).
*Nozhin, Evgenii Konstantinovich; Lindsay, Alexander Bertram; Swinton, Ernest Dunlop. *The Truth About Port Arthur*. London. John Murray, Albemarle Street, W. (1908)
Rammstein (album)

**"Rammstein"** on ansambli Rammstein seitsmes stuudioalbum, mis ilmus 2019. aasta mais.

## Lood
#"Deutschland" – 5:23
#"Radio" – 4:37
#"Zeig dich" – 4:15
#"Ausländer" – 3:51
#"Sex" – 3:56
#"Puppe" – 4:33
#"Was ich liebe" – 4:29
#"Diamant" – 2:34
#"Weit weg" – 4:20
#"Tattoo" – 4:11
#"Hallomann" – 4:11
Petropavlovsk (1894)

**Petropavlovsk** (vene keeles Петропавловск) oli Vene lahingulaev. See oli kolme 19. sajandi viimasel kümnendil keiserlikule mereväele ehitatud Petropavlovski-klassi lahingulaeva juhtlaev. Petropavlovsk võeti kasutusse 1899. aastal ning saadeti peaaegu kohe Kaug-Itta, kus seda kasutati rusikavõitlejate mässu mahasurumisel ning Vaikse ookeani laevastiku lipulaevana.

Vene-Jaapani sõja (1904–1905) alguses osales Petropavlovsk Port Arturi lahingus, kus see sai jaapanlaste mürskudega pihta. Laev sõitis 13. aprillil 1904 Port Arturi lähedal Hiina kirdeosas otsa meremiinidele ning uppus. Hukkus 27 ohvitseri ning 652 sõdurit, mh viitseadmiral Stepan Makarov ja sõjamaalija Vassili Vereštšagin. Austatud väejuhi Makarovi liitumine sõjaga oli venelaste moraali tõstnud, tema hukkumine mõjus sellele laastavalt.

## Allikad
* 
* 
* 
* 
* 
* 
* Nicolai Ivanovich Kravchenko. The Last Days and the Death of V. V. Vereshchagin: Memoirs of N.I.  Kravchenko.  – SPb.  : Typography of.  E. Manasevich, [B.G.] (1904).
* 
* 
* 
* 
* 
*
Drednoot

**Drednoot** (inglise keeles *dreadnought*) oli 20. sajandi alguse alguskümnenditel kasutuses olnud suur raske ja kiire ühtse suure kaliibriga suurtükkidega lahingulaev, tänapäeva lahingulaevade eelkäija.

## Allikad
* Sõnaveeb
Aleksei Kuropatkin

**Aleksei Nikolajevitš Kuropatkin** (vene keeles Алексе́й Никола́евич Куропа́ткин; 29. märts (vkj. 17. märts) 1848 – 16. jaanuar 1925) oli Vene sõjaväelane ja poliitik, aastatel 1898–1904 sõjaminister. Ajaloolased on teda süüdistanud Venemaa lüüasaamises Vene-Jaapani sõjas (1904–1905), eriti Mukdeni ja Liaoyangi lahingute tõttu.

## Allikad
* «Personal»&nbsp;// «The Advertiser, Adelaide», Monday 26 January 1925, p.&nbsp;9
* Alfred Knox. General Kuropatkin. The Slavonic Review, Vol. 4, No. 10 (Jun., 1925), pp.&nbsp;164–168
* Kowner, Rotem (2006). "Historical Dictionary of the Russo-Japanese War". Scarecrow. 620pp. 
* Kashgaria, Eastern Or Chinese Turkistan: Historical and Geographical Sketch of the Country, Its Military Strength, Industries, and Trade. By Aleksei Nikolaevich Kuropatkin. Translated by Walter Edward Gowan. Published by Thacker, Spink and Co., 1882
** Kessinger Publishing. 2004. .
** McCutchen Press. 2008. .
* The Russian Army and the Japanese War: Being Historical and Critical Comments on the Military Policy and Power of Russia and on the Campaign in the Far East. By Aleksei Nikolaevich Kuropatkin. Translated by Alexander Bertram Lindsay. E.P. Dutton, 1909. Volume I Volume II
*Connaughton, R.M (1988). *The War of the Rising Sun and the Tumbling Bear—A Military History of the Russo-Japanese War 1904–5*, London, .
*Jukes, Geoffry. *The Russo-Japanese War 1904–1905*.  Osprey Essential Histories. (2002).  .
*Warner, Denis & Peggy. *The Tide at Sunrise, A History of the Russo-Japanese War 1904–1905*. (1975).  .
Kostüümikunstnik

**Kostüümikunstnik** (prantsuse keeles *costumier*) on teatris, filminduses või televisioonis kostüümikavandeid tegev ja kostüümide valmistamise järele valvav kunstnik.

Kostüümikunstnik töötab koos lavastaja, stsenograafi, valguskujundaja, helirežissööri ja teiste loominguliste töötajatega. Kostüümikunstnik võib teha koostööd ka stilisti, parukategija või meigikunstnikuga. 

20. sajandil said filminduses tuntuks sellised kostüümikunstnikud nagu Edith Head, Adrian, Nolan Miller, Janie Bryant ja Patricia Field.

Eesti filmi andmebaas sisaldab üle 130 kostüümikunstniku nime ja nende filmograafiat.

## Viited

## Välislingid
LAV-25

**LAV-25** (inglise keeles *Light Armored Vehicle*, *Kerge Soomussõiduk*) on Ameerika Ühendriikide ja Kanada soomuk seeriast LAV II. See on kaheksarattaline ning amfiibne ja kasutuses peamiselt luuresoomukina. Masina konstrueeris General Dynamics Land Systems ning selle põhikasutajad on Ameerika Ühendriikide merejalavägi ja maavägi.

## Kasutajad
* 
* 

## Vaata ka
* TATA Kestrel
* Mowag Piranha
* Patria AMV
* ASLAV
* BTR-90
* CM-32
* FNSS Pars
* LAV III
* KTO Rosomak
* Stryker
* VBCI
* Bison ja Coyote
* BTR-3
* Pandur I (6×6)

## Viited
Kord (kuulipilduja)

**Kord** (vene keeles Корд) on Vene raskekuulipilduja. See võeti kasutusele 1998. aastal ning see vahetas välja 1970. aastatest pärit kuulipilduja NSV. 

Kuigi Kord ja NSV näevad sarnased välja, on Kordi mehhanism palju uudsem ning tänu sellele on relva tagasilöök pehmem ning seega relv täpsem.

## Kasutajad
* 
* 
* 
* 
* 
* 

## Vaata ka
* Kaasaegsete Vene käsitulirelvade loend
* STK 50MG
* Rheinmetall RMG.50
* Zastava M87
* Tüüp 77 (raskekuulipilduja)
* W85 (raskekuulipilduja)
* QJZ-89
* QJZ-171

## Viited
Angers' Euroopa debüütfilmide filmifestival

**Angers' Euroopa debüütfilmide filmifestival** (prantsuse keeles *Festival Premiers Plans d'Angers*) on igal aastal toimuv Euroopa debüütfilmide festival Prantsusmaal Angers's. 

Filmifestival asutati 1989. aastal.

Festivali žürii tööd on juhtinud tuntud filmitegijad nagu Agnieszka Holland, Claude Chabrol, Agnès Varda, Pavel Lungin, Mathieu Demy, Catherine Deneuve ja teised. 

## Auhinnatud filme
*1992 – eridiplom (*European Jury Award - Special Mention*) – Daniel Bergmani debüütfilm "Pühapäevalapsed"

## Välislingid
*
*Koduleht
Edwin von Hörschelmann

**Renatus ''Edwin'' August von Hörschelmann** (26. august 1852 (vkj) Haapsalu – 3. oktoober 1917 Tallinn) oli eesti pedagoog, ühiskonnategelane, ajakirjanik, Tallinna aselinnapea.

Edwin von Hörschelmann sündis, Haapsalu Püha Johannese koguduse pastori Max Hörschelmanni (1823–1877) ja Henriette Caroline (sünd. Gerstäcker) (1824–1904) peres. 

Ta õppis Tallinnas Eestimaa Rüütli- ja Toomkoolis aastatel 1865–1870, Keiserlikus Tartu Ülikoolis filoloogiat aastatel 1871–1878 ja lõpetas cand philol kraadiga 1879. aastal. Töötas kreeka keele ülemõpetajana Tallinnas Eestimaa Rüütli- ja Toomkoolis 1878–1892.

Ta oli saksakeelse Tallinna päevalehe Revaler Beobachter toimetaja 1889–1893, peatoimetaja 1893–1915 ning seejärel selle lehe järglase päevalehe Ревельский наблюдатель (1915–1917) väljaandja-toimetaja koos Theodora Heubeliga. 

Edwin von Hörschelmann oli Tallinna linnavolinik aastatel 1893–1909, Tallinna linnanõunik ja Tallinna aselinnapea aastatel 1901–1905. 

Ta oli ka Tallinna laenu- ja hoiukassa revident 1894–1898 ning asedirektor alates 1898. aastast ja Tallinna karskuskuratooriumi esimees aastatel 1905–1909. 
## Viited

## Välislingid
*
Daniel Bergman

**Daniel Sebastian Bergman** (sündinud 7. septembril 1962 Danderydi vallas Stockholmi läänis) on Rootsi filmirežissöör.

Ta on Ingmar Bergmani ja Käbi Laretei poeg.

Lapsena näidati Daniel Bergmani 1967. aastal Rootsi televisioonis kaheksaosalise draamasarja "Stimulantia" ('stimulaatorid') ühes osas. See, lühike, kümneminutiline sarjaosa pealkirjaga "Daniel" (lavastaja Ingmar Bergman), keskendus Danieli kahele esimesele eluaastale. Selles sarjaosas näidati ka Danieli ema Käbi Lareteid (*cameo*’-rollis).

Daniel töötas Andrei Tarkovski juures režissööri assistendina Rootsis Gotlandil draamafilmi "Ohverdus" filmimisel (linale tuli 1986).

Enne režissöörikarjääri oli ta filminduses seotud peamiselt operaatoritööga.

Oma esimese täispika mängufilmi "Pühapäevalapsed" lavastas Daniel Bergman isa Ingrid Bergmani kirjutatud stsenaariumi alusel. Filmi tunnustati  Montreali maailma filmifestivalil ja Angers' Euroopa debüütfilmide filmifestivalil.

Pärast parameedikuid käsitleva dokumentaalfilmi "Prioritet ett" (2002) filmimist otsustas ta õppida meditsiiniõeks.

2021. aastal ilmus tema autobiograafia "Hjärtat" ('süda'), milles ta kirjeldab oma lapsepõlve lapsehoidjaga ja piiratud ligipääsu suhtlemisel isaga ning kuidas ta lõpuks otsustas lahkuda filmitegija rollist.

## Tunnustus
*1992 – võitis FIPRESCI auhinna Montreali maailma filmifestivalil (draamafilm "Pühapäevalapsed")

*1992 – võitis Angers' Euroopa debüütfilmide filmifestivali eridiplomi (*European Jury Award - Special Mention*) – draamafilm "Pühapäevalapsed" 

*1997 – nomineeriti parima filmi  peaauhinnale Grand Prix des Amériques (draamafilm "Svenska hjältar")

## Filmograafia
*1987 – *Ägget* (lühifilm)
*1988 – *Go'natt Herr Luffare* (lühifilm)
*1989 – *[[Kajsa Kavat]]* (lühifilm)
*1990 – *[[Storstad]]* (telesari, viie osa lavastaja)
*1992 – *Söndagsbarn* ("Pühapäevalapsed")
*1997 – *[[Chock]]* (teleõudussari, ühe osa lavastaja)
*1997 – *[[Svenska hjältar]]* 
*1998 – *Förhörsledarna* (dokumentaalfilm)
*2000 – *[[Labyrinten]]* (5-osaline teleminisari)
*2002 – *Prioritet ett* (dokumentaalfilm)

## Välislingid
*
* 
*Kas isa südant tunned sa?. kultuur.postimees.ee, 12. august 2023
Landing Craft Air Cushion

**Landing Craft Air Cushion** (**LCAC**, inglise keelest *Õhupadjaga Maabumissõiduk*) on Ameerika Ühendriikide õhkpatjadel maabumisalus ehk hõljuk. Seda kasutatakse relvasüsteemide, varustuse ja sõdurite viimiseks laevalt kaldale. LCAC vahetatakse Ameerika Ühendriikide teenistuses välja Ship-to-Shore Connectorite (SSC) vastu.

## Kasutajad
* 
* 

## Vaata ka
* Ship-to-Shore Connector
* Õhkpatjadel maabumisalus
* Lebedi-klass
* Tüüp 726
* Solgae 631-klass
* Tsaplja-klass
* Zubr-klass

## Viited
Montreali maailma filmifestival

**Montreali maailma filmifestival** (prantsuse keeles *Festival des films du monde de Montréal*, lühend FFM; inglise keeles *Montreal World Film Festival*, lühend  MWFF) oli iga-aastane rahvusvaheline filmifestival, mis korraldati aastatel 1977–2019 Kanadas Montrealis. 

Festival kuulus Rahvusvahelise Filmiprodutsentide Liitude Föderatsiooni (FIAPF) otsusega rahvusvaheliselt sertifitseeritud võistlusprogrammiga ehk A-kategooria festivalide hulka.

Festivalil jagati mitmeid auhindu, sealhulgas peaauhinnana *Grand Prix des Amériques*. Teisi auhindu: *Golden Zenith Award*, *Silver Zenith Award*, *Bronze Zenith Awards*. 

## Vaata ka
*Toronto rahvusvaheline filmifestival

## Välislingid
Tallinna uus muhamedi kalmistu

**Tallinna uus muhamedi kalmistu** (ka **Tallinna uus tatari kalmistu**) on Tallinna Liiva kalmistu osa Tallinnas Nõmme linnaosas Liiva asumis.

Muhamedi kalmistuosa pole ülejäänud kalmistust füüsiliselt eraldatud, selle moodustab vaid kompaktne kogum matusekvartaleid. Kalmistuosa asub vana osa idaosas, on T-tähe kujuline (T-tähe katus lõuna pool ja posti alumine osa põhja pool), T-tähe kõrgusega umbes 130 meetrit ja katuse laiusega umbes 155 meetrit.

Muhamedi kalmistuosa pindala on umbes 0,69 hektarit.

Hauakividel on kirjed nii araabia, ladina kui ka slaavi kirjas.

Erinevalt Liiva kalmistu muudest matusekvartalitest, kus hauad on topeltridadena peatsid koos, on muhamedi kalmistuosas kõik hauad üksikridadena ja kõikidel peatsid haua lääneosas.

## Ajalugu
Kalmistu asutati 1930. aastate keskel uute linnakalmistute rajamisega. Kahest uuest linnakalmistust ainult Liiva kalmistule anti usuühingutele ka kompaktseid matusealasid, teiste seas ka muhamedi (tatari) kogukonnale. Eeldati, et pärast uue kalmistu avamist (Liiva kalmistu tervikuna 1935. aastal) lõpetatakse matmine Tallinna keskmisele muhamedi kalmistule ja edaspidi maetakse ainult uuele kalmistule.

Tegelikult oli viimane matus keskmisel kalmistul 1953. aastal ja kalmistu suleti matmisteks alles 1955. aastal. Seni oli maetud rööbiti mõlemale kalmistule. Keskmise kalmistu sulgemise eel maeti sealt mõni lahkunu ümber ka uuele kalmistule.

Kalmistu on Liiva kalmistu osana alates 1995. aastast kultuurimälestisena muinsuskaitse all.

## Viited

## Välislingid
*Kultuurimälestis nr 1081 "Liiva kalmistu"
Butovo kalmistu

**Butovo kalmistu** (vene keeles Бутовское кладбище) on kalmistu Moskvas Edelaringkonnas Lõuna-Butovo rajoonis (munitsipaalringkonnas).

Butovo kalmistu pindala on 22,28 hektarit.

Butovo kalmistu on asutatud 1965. aastal. 1993. aastast kuulub Butovo kalmistu Moskva kalmistute hulka. Kalmistul on ka juudi ja moslemi sektorid.

## Maetuid
*Mihhail Botšarov, näitleja
*Jegor Klinajev, näitleja, laulja ja telesaatejuht 
*Umjar Mavlihhanov, vehkleja
*Sergei Mohnatkin, aktivist, õiguskaitsja ja ajakirjanik
*Valentin Nepomnjaštši, kirjandusteadlane-puškinist
*Korneli Šatsillo, ajaloolane
*Vladimir Treštšalov, näitleja

## Viited
Tasmani piirkond

**Tasmani piirkond** ehk **Tasmani ringkond** on kohalik omavalitsus Uus-Meremaa Lõunasaarel.

See piirneb Canterbury piirkonna, West Coasti piirkonna, Marlborough' piirkonna ja Nelsoni linnaga. Tasmani ringkonnas elas seisuga juuni 2023 59 400 inimest, mis moodustas 1,1 % Uus-Meremaa rahvastikust. Piirkonna suurimad linnad on Richmond, Motueka, Wakefield, Brightwater, Tākaka ja Māpua. 

Piirkonna maastik on mitmekesine, alates suurtest mägipiirkondadest kuni orgude ja tasandikeni ning seda läbivad mitmed suured jõed, näiteks Buller, Motueka, Aorere, Tākaka ja Wairoa. Mount Oweni ja Mount Arthuri ümbritsev lubjakivirikas piirkond on tähelepanuväärne oma ulatuslike koopavõrgustike poolest, sealhulgas Uus-Meremaa sügavaimate koobastega Ellis Basin ja Nettlebed. Tasmanis asub ka 40 km pikk Farewell Spiti maasäär, kus asuvad tuntud liivarannad. Tasmanis asuvad ka kolm rahvusparki: Abel Tasmani rahvuspark, Nelson Lakesi rahvuspark ja Kahurangi rahvuspark.

## Viited
Odonticium

***Odonticium*** on klassi *[[Agaricomycetes]]* kuuluv kandseente perekond.

Perekonna esmakirjeldajaks on Eesti mükoloog Erast Parmasto.

## Liike
**[[Odonticium romellii]]*
**[[Odonticium septocystidia]]*

## Välislingid
* ''Odonticium'' andmebaasis eElurikkus
Leave Out All the Rest

**"Leave Out All the Rest"** on ansambli Linkin Park singel, mis ilmus 2008. aasta juulis. See on viies ja ühtlasi viimane singel albumilt Minutes to Midnight.

## Lood
**CD singel • iTunes singel**
#"Leave Out All the Rest" – 3:19
#"In Pieces" (Live from Projekt Revolution, Washington DC, Aug 19 '07) – 3:47
**Maxi singel**
#"Leave Out All the Rest" – 3:19
#"In Pieces" (Live from Projekt Revolution, Washington DC, Aug 19 '07) – 3:47
#"Leave Out All the Rest" (Live from Projekt Revolution, Detroit MI, Aug 22 '07) – 3:26
#"Leave Out All the Rest" (Video)
**Jaapani singel**
#"Leave Out All the Rest" – 3:19
#"Leave Out All the Rest" (Live from Projekt Revolution, Detroit MI, Aug 22 '07) – 3:26
#"L.O.A.T.R." (M. Shinoda Remix) – 3:46
#"Leave Out All the Rest" (Video) – 3:25
#"Leave Out All the Rest" (Live Video) – 3:27
Kleio (ajakiri)

**Kleio** oli aastatel 1988–1997 välja antud Tartu Ülikooli ajaloo osakonna ajalooajakiri.

Algselt Tartu Riikliku Ülikooli teaduslik-populaarse ajaloo almanahhi Kleio, ilmumine polnud reeglipärane, esialgu ilmus see vaid korra aastas, hiljem aga neli numbrit aastas. 1997. aastani anti Kleiot välja 22 numbrit.

Ajakirja esimest numbrit sisustasid Eesti ajaloolaste Helmut Piirimäe, Herbert Ligi, Sulev Vahtre, Ea Janseni, Jüri Anti, Olaf-Mihkel Klaasseni jt, uurimused, ja esindatud olid ka noored ajaloolased Lauri Vahtre, Tõnu Tannberg, Eero Medijainen, Toomas Anepaio, Ülle Liitoja jt. Ilmunud Kleio nr 1, 1988 tiraaž oli 750 eksemplari ja hind 50 kopikat.

1998. aastal hakkas ajakiri taas ilmuma enne teist maailmasõda,  1922. aastast välja antud Ajaloolise Ajakirja nime all, mida andis välja seni Kleiot välja andnud toimetus. 
## Viited

## Välislingid
* Kleio, Tartu Ülikooli Raamatukogu
Fjodor Vassiljev

**Fjodor Aleksandrovitš Vassiljev** (Фёдор Александрович Васильев; 22. veebruar 1850, Gattšina – 6. oktoober 1873, Jalta) oli vene maalikunstnik. Tuntud eelkõige lüüriliste maastikumaalide poolest.

## Elulugu
Peterburi ametniku Aleksandr Vassiljevitš Vassiljevi dokumentides ei mainita tema kahte vanimat last üldse – Jevgeniat ja Fjodorit. Tema isa oli saanud nad abieluväliselt, vallalisena. "Fjodor oli teravalt teadlik oma olukorrast, kuid ta käitus kõikjal nii, et need, kes teda ei tundnud, oletasid, et ta on vere poolest vähemalt krahv," tunnistab kunstnik Ivan Kramskoi.

Kui Fyodor oli kümmeaastane, hakkas ta õlimaale tegema. Ta oli juba väga väikesena armastanud ajakirjadest pilte kopeerida. Ta õppis tasuta gümnaasiumis – oma hämmastavalt selge ja kõlava hääle eest, mis paistis silma kohalikus kirikukooris. Viieteistkümnesena, pärast isa surma, pidi ta hakkama hoolitsema oma lesestunud ema, oma õe ja kahe noorema venna eest.

Vasiljev õppis 1865–1868 Peterburis Kunstide Edendamise Seltsi kunstikoolis ja 1871 vabakuulajana Peterburi Kunstiakadeemias. Aastal 1866 armus kuulus maastikumaalija Ivan Šiškin Fjodor Vassiljevi õesse Evgenia Vassiljevasse. Šiškin tutvus Fjodoriga ja hakkas talle maastikumaalimist õpetama. Juulist novembrini 1867 maalisid Šiškin ja Vassiljev koos Valaami saarel. Hiljem tutvustas Šiškin Fjodorit Ivan Kramskoile, Ilja Repinile ning kunstikogujatele Pavel Mihhailovitš Tretjakovile ja Pavel Sergejevitš Stroganovile. Hiljem sai Vassiljevist Ivan Šiškini suur konkurent ning Šiškinit süüdistati sageli intriigide ja administratiivse mõjuvõimu kasutamises, et Vassiljev erinevatel kunstivõistlustel võidaks.

Aastal 1870 reisis Vassiljev koos Ilja Repiniga mööda Volgat, maal *Vaade Volgale* (1870) saavutas suure edu. Samal aastal sai temast Peredvižnikute liikumise liige (üks kahekümnest algsest liikmest).

## Teoseid

Fail:Fyodor Vasilyev Mountains and sea.jpg|"Mäed ja meri" (1872)
Fail:Fyodor Vasilyev Before the rain 10990.jpg|"Vihma eel" (1869–1871)
Fail:Fyodor Vasilyev Sunset on the Volga.jpg|"Päikeseloojang Volgal", 1870
Fail:Vasilyev church valaam.JPG|Valaami kirik, 1867
Fail:Fyodor Vasilyev Landscape Omsk.jpg|Omski maastik, 1868


## Viited
Mitrofan Grekov

**Mitrofan Borissovitš Grekov** (vene keeles Митрофан Борисович Греков, kuni 1911. aastani Mitrofan Pavlovitš Martõštšenko, vene keeles Митрофан Павлович Мартыщенко; 15. juuni (vkj. 3. juuni) 1882 Šarpajevka, Doni Väe oblast (tänapäeval Tarassovski rajoon, Rostovi oblast) – 27. november 1934 Sevastopol, Krimmi ANSV) oli vene maalikunstnik.

## Elulugu
Mitrofan Grekov oli pärit kasaka perekonnast. Ta õppis aastatel 1898–1903 Odessa Kunstikoolis Kiriak Kostandi juures ja 1903–1911 Keiserliku Kunstide Akadeemia juures asuvas Kõrgemas Kunstikoolis Ilja Repini ja Franz Roubaud' juures. 1912. aastal kutsuti ta sõjaväeteenistusse. Esimese maailmasõja ajal oli Saksa rindel. 1917. aastal demobiliseeriti haiguse tõttu. Seejärel elas ta mõnda aega Novotšerkasskis, kus töötas õpetajana. 1920. aastal astus ta vabatahtlikult Punaarmeesse, teenis Esimeses ratsaarmees. 1925. aastal astus Grekov Revolutsioonilise Venemaa Kunstnike Assotsiatsiooni. Alates 1931. aastast elas Grekov Moskvas.

Mitrofan Grekov suri 27. novembril 1934 Sevastopolis, kus ta parasjagu töötas panoraam-maali "Perekopi ründamine" kallal. Ta on maetud Moskvasse Novodevitšje kalmistule.

## Looming
Mitrofan Grekov oli üks esimesi ja silmapaistvamaid lahingumaalijaid nõukogude kunstis. Tema looming kujutas endast üleminekuetappi 19. sajandi realistliku kunsti ja sotsialistliku realismi vahel. Grekovi lahingumaale iseloomustavad dünaamilisus, selge kompositsioon ja detailitäpsus. Grekov maalis ka dioraame ja panoraam-maale.

## Galerii

Pilt:Grekov trubachi.jpg|"Esimese ratsaarmee pasunapuhujad" (1934)
Pilt:Mitrophan Grekov 02.jpg|"Tatšanka" (1925)
Pilt:Mitrophan Grekov 06.jpg|"Rootslaste rünnak Jaroslavli tragunite vastu Erastvere küla juures 29. detsembril 1701" (1914)
Pilt:Mitrophan Grekov 03.jpg|"Denikinlaste relvitustamine" (1933)
Pilt:Mitrophan Grekov 34 - On the way to Tsaritsyn.jpg|"Teel Tsaritsõnisse" (1934)


## Viited
Claudia Sheinbaum

**Claudia Sheinbaum Pardo** (sündinud 24. juunil 1962 Méxicos) on Mehhiko poliitik, alates 1. oktoobrist 2024 Mehhiko president.

Claudia Sheinbaum on hariduselt füüsik. Ta omandas magistrikraadi Mehhiko Rahvuslik Ülikoolis (UNAM) ja doktorikraadi 1995. aastal Lawrence Berkeley riiklikus laboratooriumis energiainseneriteaduses.

Ta on olnud Valitsustevahelise Kliimamuutuste Nõukogu liige.

Sheinbaum on Morena partei liige.

Aastatel 2015–2017 oli ta Tlalpani linnapea ja 2018–2023 oli ta México linnapea.
Waikato piirkond

**Waikato piirkond** on Uus-Meremaa 1. järgu haldusüksus, mis asub Põhjasaarel. 

Piirkond ulatub põhjas Coromandeli poolsaarelt lõunas Ruapehu mäe kirdenõlvadeni ja läänerannikult Coromandeli poolsaareni idarannikul. Suur osa piirkonnast on Waikato jõe valgala. Waikato piirkonnas asuvad ka Waihou, Piako, Awakino ja Mokau jõgede valgalad. Piirkond piirneb põhjas Aucklandi piirkonnaga, idas Bay of Plenty piirkonnaga, kagus Hawke's Bayga ning lõunas Manawatū-Whanganui ja Taranakiga. Waikato piirkond on pindala ja rahvaarvu poolest suuruselt neljas piirkond riigis; selle pindala on 23 901 ruutkilomeetrit ja juunis 2023 elas seal 522 600 inimest.

Piirkonna keskus on Hamilton.

## Viited
West Coasti piirkond

**West Coasti piirkond** (maoori: *Te Tai Poutini*, otsetõlkes 'Taniwha Poutini rannik') on Uus-Meremaa 1. järgu haldusüksus, mis asub Lõunasaare läänerannikul. Peamised linnad on Westport, Greymouth ja Hokitika.  

Pärast eurooplaste saabumist sai piirkond tuntuks oma tohutute ja enamasti kasutamata kullavarude poolest. 19. sajandil saabusid piirkonda pärast Iiri näljahäda tuhanded Iiri katoliiklased, kelle järeltulijad moodustavad tänapäeval enamiku elanikkonnast. West Coast on riigi üks eraldatumaid ja vähem asustatud piirkondi. Piirkonnas elab vaid 32 900 inimest, millega see on Uus-Meremaa kõige väiksema rahvaarvuga piirkond.

Läänerannik on Uus-Meremaa ainus piirkond, kus kivisöe kaevandamine on endiselt laialt levinud.

## Viited
Gloiothele citrina

***Gloiothele citrina*** on pilvikulaadsete seltsi kuuluv liik seeni.

Seen kasvab kuusel.

## Välislingid
* ''Gloiothele citrina'' andmebaasis eElurikkus